Malema uit hospitaal ontslaanANC-jeugligaleier, Julius Malema. Foto: Werner Beukes/SAPA Die openbare uitsaaier berig Malema het deur ŉ ingang, wat nog nie vir die publiek oop is nie, uitgeglip. ŉ Woordvoerder van die Limpopo Medikliniek, Istha McMillan, het bevestig dat Malema ontslaan is. Malema is Woensdag in die hospitaal opgeneem vir erge griepsimptome. Die jeugliga het vroeër die week geweier om enige besonderhede bekend te maak rakende Malema se gesondheid. Malema se dissiplinêre verhoor is Donderdag uitgestel en sal op 15 Oktober voortgaan. Hy en vyf van sy kollegas word daarvan aangekla dat hulle die ANC in oneer gebring het en verdeeldheid in die party saai.